**ΘΕΜΑ : ΑΝΑΘΕΣΗ ΣΕ ΕΜΠΕΙΡΟΤΕΧΝΗ**

Ημερομηνία υποβολής : ***25/11/2024***

**Ερώτηση :**

Μπορεί να γίνει απευθείας ανάθεση οικοδομικού έργου σε εμπειροτέχνη ?

**Απάντηση :**

Σαφέστατα.

Σύμφωνα με το Άρθρο 105 Ν. 3669/2008 «Εγγραφή στα Νομαρχιακά Μητρώα - Υποχρεώσεις υπηρεσιών», Εργοληπτικές επιχειρήσεις οποιασδήποτε νομικής μορφής που δεν είναι εγγεγραμμένες στο Μ.Ε.ΕΠ. μπορούν να αναλαμβάνουν, είτε ως μεμονωμένες επιχειρήσεις είτε και σε κοινοπραξία μεταξύ τους την κατασκευή μικρών δημοσίων έργων, όπως ορίζεται στον παρόντα Κώδικα, εφόσον είναι εγγεγραμμένες στα νομαρχιακά μητρώα, που τηρούνται στη Διεύθυνση Τεχνικών Υπηρεσιών εκάστης Νομαρχιακής Αυτοδιοίκησης (ΔΤΥΝΑ).

Για τους μεμονωμένους Εμπειροτέχνες (Φυσικά πρόσωπα), σύμφωνα με την παρ. 3 «*Άρθρο 106 Συμμετοχή στις δημοπρασίες Όρια προϋπολογισμού»*, σε συνάρτηση με την κατασκευαστική τους εμπειρία, αντιστοίχως, από τη λήψη της άδειας ισχύει : «Οι επιχειρήσεις που ασκούνται από κατόχους σχετικών αδειών, οι οποίοι έχουν τουλάχιστον τριετή κατασκευαστική εμπειρία,, από τη λήψη της άδειας, μπορούν να αναλάβουν έργα κατηγοριών του Μ.Ε.ΕΠ. που αντιστοιχούν στις άδειες και με προϋπολογισμό μέχρι δεκαοκτώ χιλιάδες (18.000) ευρώ. Το όριο αυτό αυξάνεται μέχρι του ποσού των τριάντα χιλιάδων (30.000) ευρώ ή σαράντα δύο χιλιάδων (42.000) ευρώ ή πενήντα τριών χιλιάδων (53.000) ευρώ, όταν έχουν ή αποκτήσουν εξαετή, εννεαετή ή δωδεκαετή κατασκευαστική εμπειρία, αντιστοίχως, από τη λήψη της άδειας».

Σχετικά με τα ανωτέρω βλέπε «Άρθρο 105 Ν. 3669/2008 *«Εγγραφή στα Νομαρχιακά Μητρώα - Υποχρεώσεις υπηρεσιών»* και «*Άρθρο 106 Συμμετοχή στις δημοπρασίες Όρια προϋπολογισμού»*, όπως αυτά τροποποιήθηκαν και τα οποία και σου στέλνω συνημμένα.